Eskimosi

Eskimosi (, , ) ir etnonīms, ar ko apzīmē tuvu radniecīgas tautas, kas apdzīvo Arktikas reģionu Ziemeļamerikā un Krievijas ziemeļaustrumos. Divas galvenās eskimosu tautu grupas ir inuiti (grenlandieši, Kanādas inuiti, inuvialuiti, nunatukavuti un Aļaskas iņupiati) un jupiki (Aļaskas alutīki un jupiki  un Sentlorensas salas un Čukču pussalas juiti). Dažkārt pie eskimosiem pieskaita arī pēc valodas radniecīgos aleutus un rietumu literatūrā arī čukčus un citas Krievijas ziemeļaustrumu tautas.

 Etnonīms 
Tiek uzskatīts, ka vārds «eskimosi» Eiropas valodās ienācis no krī valodas askamiciw vai askipiw — ‘jēlas gaļas ēdāji’. Pēc cita skaidrojuma nosaukums cēlies no algonkinu ayas̆kimew — ‘sniega kurpju valkātāji’.Stason.org "Eskimo" (Word origins - alt.usage.english) Pirmoreiz rakstu avotos kā franču Esquimaux 1795. gadā publicētajā Semjuela Hīrna grāmatā A Journey from Prince of Wales's Fort in Hudson's Bay to the Northern Ocean in the Years 1769, 1770, 1771, 1772.THE PUBLICATIONS OF THE CHAMPLAIN SOCIETY. HEARNE: A JOURNEY FROM PRINCE OF WALES'S FORT IN HUDSON'S BAY TO THE NORTHERN OCEAN 

Grenlandē, Kanādā un ASV termins «eskimosi» tiek uzskatīts par nicinošu un to ir tendence aizstāt ar etnonīmu «inuiti». Dažkārt ar terminu «inuiti» tiek apzīmētas visas eskimosu tautas, ieskaitot arī par inuitiem sevi neuzskatošos jupikus un juitus. Krievijā termins «eskimosi» ir oficiāls apzīmējums Sibīrijas eskimosiem — juitiem.

 Antropoloģija 
Antropoloģiski pieder pie mongoloīdās rases arktiskā atzara.

 Dzīvesveids 
Eskimosu tautas apdzīvo galvenokārt Arktikas piekrastes apgabalus un to tradicionālā nodarbošanās ir jūras dzīvnieku medības un zveja. 

 Atsauces 

 Ārējās saites 

Kategorija:Kanādas tautas
Kategorija:Grenlandes tautas
Kategorija:ASV tautas
Kategorija:Sibīrijas un Krievijas Tālo Austrumu tautas